CELEX: 52010DC0131
Language: mt
Date: 2010-04-07 00:00:00
Title: Abbozz ta' rakkomandazzjoni tal-Kummissjoni ta’ […] li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-Protokoll tal-Ftehim ta' Sħubija dwar is-sajd mar-Repubblika Demokratika ta' São Tomé e Príncipe (imressqa mill-Kummissjoni)

|

52010DC0131

Abbozz ta' rakkomandazzjoni tal-Kummissjoni ta’ […] li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-Protokoll tal-Ftehim ta' Sħubija dwar is-sajd mar-Repubblika Demokratika ta' São Tomé e Príncipe (imressqa mill-Kummissjoni)  /* KUMM/2010/0131 finali */  

	[pic] | IL-KUMMISSJONI EWROPEA |Brussel 7.4.2010KUMM(2010)131 finaliAbbozz ta'RAKKOMANDAZZJONI TAL-KUMMISSJONIta’ […]li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-Protokoll tal-Ftehim ta' Sħubija dwar is-sajd mar-Repubblika Demokratika ta' São Tomé e Príncipe(imressqa mill-Kummissjoni)AbbozzRAKKOMANDAZZJONI TAL-KUMMISSJONIta’ […]li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-Protokoll tal-Ftehim ta' Sħubija dwar is-sajd mar-Repubblika Demokratika ta' São Tomé e PríncipeMEMORANDUM TA’ SPJEGAZZJONIL-Unjoni Ewropea u r-Repubblika Demokratika ta' São Tomé e Príncipe kkonkludew Ftehim ta' Sħubija dwar is-Sajd fit-23 ta' Lulju 2007[1]. Il-Protokoll ta' dan il-Ftehim, li jistabbilixxi l-opportunitajiet tas-sajd u l-kontribuzzjoni finanzjarja previsti skont il-Ftehim, daħal fis-seħħ fl-1 ta' Ġunju 2006, u jiskadi fil-31 ta' Mejju 2010.Il-Kummissjoni tipproponi li tinnegozja Protokoll ġdid, adattat aħjar għall-opportunitajiet u għall-ħtiġijiet reali tal-flotta tal-Istati Membri, f’konformità mal-konklużjonijiet tal-Kunsill tal-2004 dwar il-Ftehimiet ta' Sħubija dwar is-Sajd. L-inizjalar ta’ Protokoll ġdid qabel id-data ta' skadenza tal-Protokoll attwali, jippermetti li tiġi ggarantita l-kontinwità tal-attivitajiet tas-sajd.Għalhekk, il-Kunsill huwa mistieden japprova d-direttivi tan-negozjati li jinsabu fl-Anness għal din ir-Rakkomandazzjoni.RAKKOMANDAZZJONIFid-dawl ta' dan ta' hawn fuq, il-Kummissjoni għalhekk tirrakkomanda li :-  Il-Kunsill jawtorizza lill-Kummissjoni biex tiftaħ u twettaq negozjati bil-għan li jiġġedded il-Protokoll fil-kuntest tal-Ftehim ta' Sħubija dwar is-Sajd mar-Repubblika Demokratika ta' São Tomé e Príncipe,-  Il-Kummissjoni tinħatar bħala negozjatur f'dan il-qasam;-  Il-Kummissjoni twettaq in-negozjati tagħha f'konsultazzjoni ma' kumitat speċjali f'konformità mat-Trattat dwar il-Funzjonament tal-Unjoni Ewropea;-  L-Kunsill japprova d-direttivi tan-negozjati li jinsabu fl-Anness għal din ir-Rakkomandazzjoni.ANNESSDirettivi ta' negozjati-  L-għan tan-negozjati huwa li jiġġedded il-Protokoll fil-kuntest tal-Ftehim ta' Sħubija dwar is-Sajd bejn l-Unjoni Ewropea u r-Repubblika Demokratika ta' São Tomé e Príncipe, abbażi tal-Konklużjonijiet tal-Kunsill tal-15 ta' Lulju 2004, li kienu bbażati fuq il-Komunikazzjoni tal-Kummissjoni tat-23 ta’ Diċembru 2002.-  Bil-għan li tkun tista’ tiġi ggarantita permezz ta’ dan il-Protokoll il-ġdid, il-promozzjoni ta’ sajd sostenibbli u responabbli, il-Kummissjoni ser tibbaża n-negozjati tagħha fuq l-għanijiet li ġejjin:-  L-aċċess għaż-żona ekonomika esklussiva (ŻEE) tar-Repubblika Demokratika ta' São Tomé e Príncipe, kif ukoll l-awtorizzazzjonijiet neċessarji għall-bastimenti tal-flotta Ewropea biex ikunu jistgħu jwettqu l-attivitajiet tas-sajd għall-ħut mill-familja tat-tonn fiż-ŻEE imsemmija;-  Il-konsiderazzjoni tal-aqwa pariri xjentifiċi disponibbli;-  L-iżgurar ta' livell ta' aċċess għar-riżorsa, abbażi ta' parametri definiti f'dan il-protokoll u fuq l-evoluzzjoni tagħhom misjuba matul l-aħħar snin, b'mod partikolari f'dak li jirrigwarda l-kwantitajiet ta' sajd awtorizzati, l-għadd ta' awtorizzazzjonijiet tas-sajd disponibbli, eċċ.;-  It-tisħiħ tad-djalogu dwar il-politika settorjali biex jinkoraġġixxi l-implimentazzjoni ta' politika responsabbli tas-sajd, f'konformità mal-miri ta' żvilupp tal-pajjiż, b'mod partikolari f'dak li jirrigwarda l-kontroll u s-sorveljanza tas-sajd, il-ġestjoni tar-riżorsi tas-sajd u t-titjib tal-kundizzjonijiet sanitarji u tal-iġjene tal-prodotti tas-sajd.[1] Ir-Regolament (KE) Nru 894/2007 tat-23 ta' Lulju 2007, ĠU L 205 tas-7 ta' Awwissu 2007, p.35